বাংলাদেশ বিপদের ঝুঁকিতে, নৈরাজ্য চলছে, স্বীকারোক্তি সেনাপ্রধানের

ওয়েব ডেস্ক: বাংলাদেশের (Bangladesh) আইন শৃঙ্খলা (Law and Order) পরিস্থিতির ক্রমশ অবনতি হচ্ছে। গত ৫ অগাস্ট শেখ হাসিনা (Sheikh Hasan) ছাত্র জনতার আন্দোলনের জেরে ভারতে পালিয়ে আসার পর থেকে ক্রমশ খারাপ হচ্ছে পরিস্থিতি। ধর্ষণ বাড়ায় ঢাকায় স্বরাষ্ট্র উপদেষ্টার পদত্যাগের দাবিতে মিছিলও হয়েছে। ক্ষোভ বাড়ছে মহম্মদ ইউনুসের অন্তর্বর্তী সরকারের উপর। এবার খোদ সেনা প্রধান ওয়াকার উজ জামান (Waker Uz Zaman) উদ্বেগ প্রকাশ করে বাংলাদেশের বর্তমান পরিস্থিতিকে স্বীকার করে নিলেন। বুধবার সেনার একটি অনুষ্ঠানে ওয়াকার উজ জামান বাংলাদেশের বর্তমান পরিস্থিতি নিয়ে গভীর উদ্বেগ প্রকাশ করে বলেন, বাংলাদেশে ঝুঁকির মধ্যে রয়েছে। এটা আমাদের নিজেদের তৈরি করা নৈরাজ্য। এই সংকটে মোকাবিলায় জাতীয় স্বার্থে একতা দরকার। প্রাতিষ্ঠানিক শৃঙ্খলতা দরকার। সমাজের মধ্যে প্রবহমান দ্বন্দ্ব বাংলাদেশকে ঝুঁকির মধ্যে নামিয়েছে। এই ক্ষেত্রে পুলিশকে আরও দায়িত্বশীল হতে হবে।

সঙ্কীর্ণ স্বার্থকে দায়ী করেছেন সেনাপ্রধান। এর সমাধানে তিনি নিজের মতের বাইরে বেরোতে পরামর্শ দিয়েছেন তাঁর কথায়,। একে অন্যকে দোষারোপ করতে সবাই ব্যস্ত। দুষ্কৃতীরা তার সুযোগ নিচ্ছে। আইন শৃঙ্খলার অবনতিতে অপারেশেন ডেভিল হান্ট শুরু হয়েছে বাংলাদেশে। সেখানে গ্রেফতার করা হয়েছে ৮ হাজার ৬০০ জনকে। তবে বাংলাদেশের অন্তর্বর্তী সরকারের দাবি, এটা সরকারকে অস্থিতিশীল করার চেষ্টা। এদিকে বাংলাদেশে বৈষম্য বিরোধী ছাত্ররা আগামীকাল, শুক্রবার নতুন রাজনৈতিক দল গড়ার ঘোষণা করতে পারেন। ইতিমধ্যে ছাত্র নেতা নাহিদ ইসলাম অন্তর্বর্তী সরকারের উপদেষ্টার পদ থেকে ইস্তফা দিয়েছেন।

আরও পড়ুন: বড় বড় দুর্নীতিতে লিপ্ত ইউনুস সরকারের উপদেষ্টারা! মিলল প্রমাণ